Sitt enere kurze Ziit ghör ich jetzt rächt guet, anschienend hät sich i dere Ziit mini Ohrmuschle usbildet. Uf jede Fall isch es i dere Wuche ziemlich  mühesam gsi mit mim Mami. Sie hät s'Ässe eifach nöd so im Griff. Ich säg eu, das hät würklich a Huusfriedensbruch gränzt. Dauernd häts im Mage grumoret und grollt. Wänn das no lang so gange wär, hetti dänn irgendwänn müesse e Reklamation ad Verwaltig schriebe! Aber zum Glück isch es inzwüsched wieder chli besser.